God versterk deur die doop ons geloof in Sy verbondsbeloftes | Vrye Gereformeerde Kerke in Suid-Afrika
Home God versterk deur die doop ons geloof in Sy verbondsbeloftes Drukker-vriendelike weergaweDatum: 1990 ?Predikant: Ds FJ BijzetGeskrif: Heidelbergse Kategismus (Sondag 1-52)Hoofstuk: 27 Porno | SkalkSkryf
Julie 31, 2009 deur Louwie
Vreemde feite uit die groot US of A deur Dan Millman.
Vergelykings in gedrag op `n streeksbasis bring die volgende aan die lig:
Die state in die sogenaamde Bybel Beld toon hoër getalle tiener swangerskappe, aborsies en tiener huwelike as die Noord-oos en Mid-Atlantiese state.
Tieners in die Bybel Beld wat onder die hoër morele standaarde opgroei sê hulle glo daaraan om selibaat te bly tot hulle eendag trou, maar hulle is meer seksueel aktief en van `n beduidend vroëer ouderdom as kinders van dieselfde ouderdom in ander state.
Studies van die Harvard Universiteit toon dat 8 uit die 10 state waar die meeste pornografie gekoop word, in die vorige verkiesing oorwegend konserwatief (Rep.) gestem het.
In Utah het die meerderheid mense in `n opname gesê dat hulle outydse waardes oor die gesin en seks voorstaan en uitleef. Tog is dit juis in Utah waar die meeste pornografie in die hele VSA gekoop word.
Nou wonder Dan of mense van een staat om een of ander rede dalk meer “evolved” is as die van `n ander staat.
Is Utah en die ander “rooi state” sosio-ekonomies slegter daaraan toe as die state in die Noord-ooste? Is arm mense meer “godsdienstig” as meer gegoede mense? Wat is die verband tussen armoede en godsdiens?
Volgens my eie navorsingsresultate was dit duidelik dat konserwatiewe mense se godsbegrip drasties verskil van hulle meer liberaalgesinde broeders en susters.
Is godsdiens vir “agtergeblewenes” dalk net `n kruk, `n soort van oëverblindery/vernis laag om `n kru lewensbeskouing te onderdruk/verdoesel? Of verstaan hulle godsdiens op `n heel ander manier as ander mense, en kan dus geen konflik sien tussen `n veronderstelde behoudende, kerklike lewe en seksuele perversie nie?
Mens moet dalk in gedagte hou dat godsdiens `n wapen is teen begeertes van die vlees en dat hierdie mense dalk nog, weens hulle staat van ontwikkeling, groter (en dalk onbeheerbaarder) seksuele behoeftes het as ander mense. Deur die kerk stry hulle dus die goeie stryd, maar verloor dit soveel maal as wat hulle dit wen.
Mag ons hulle dan veroordeel? Hulle probeer immers om `n goeie lewe te lei.
Of is dit dalk dat die meer liberale mens geen probleem het met seksualiteit en selfs pornografie nie, en dus geen sielestryd daaroor het nie? Daar is niks om oor te bieg nie, geen selfkastyding is nodig nie. Dit is immers aan die gegoede Wes-Rand waar “swing clubs” so gewild is!
Posted in Louwie | Tagged konserwatief, perversie, pornografie, Seks | 7 Kommentaar
op Augustus 1, 2009 at 5:00 nm Die piesangverkoper
Jy roer soos altyd baie interessante vrae aan. Maar ek sou graag wou lees dat jy meer sê oor die vlakke van “ontwikkeling” waarvan jy praat. Verstaan ek reg dat jy ‘n meer abstrakte, minder persoonlike en ook minder legalistiese godsbeeld as ‘n hoër vorm van ontwikkeling beskou? Die vraag is dan interessant, want dan sal dit juis wees: hoekom is mense wat nie die reëls erken nie, juis minder geneigd is om die reëls te breek.
My ervaring is as sulks: As jy daarmee vrede maak dat porno nie ‘n sonde is wat deur God verbied is nie, dan kan jy daarna kyk. En die eerste paar keer is dit heel interessant. Maar hoe meer jy kyk, hoe verveliger raak dit. Die menslike liggaam het immers net x aantal gate en daar is net x aantal goeters wat jy daar kan indruk terwyl jy in x aantal posisies inwriemel. Later het jy dit alles gesien en kom jy agter die meeste porno is regtig sieldodend vervelig. Jy begin oplet hoe irriterend dit is om deur die lang “plot”-stukke van die etv-flieks te sit op wag na ‘n glimpsie van ‘n stukkie boud, en dan is daai boud boonop presies dieselfde as die boud wat jy die vorige week gesien het.
Naai raak saai.
MAAR, maak nou soos die Bible Belt en voeg die element van sonde by, die ewige moontlikheid dat jy betrap kan word, die kat en muis-speletjie met God vir wie jy telkens om verskoning moet vra en dan weer moet leer ontduik. Dis veel meer opwindend.
op Augustus 1, 2009 at 7:44 nm Louwie
“Naai raak saai”!!! ha ha ha
Piesangverkoper, jy vat die ding mooi raak hier. Lanklaas so gelag.
“hoekom is mense wat nie die reëls erken nie, juis minder geneigd is om die reëls te breek.”
`n Goeie vraag, en ek dink jy antwoord dit self uitstekend.
Die moontlikheid bestaan ook dat hierdie mense “blou” films nie beskou as porno nie maar eerder as “kinky” seks. Op `n vraelys sal hulle dus nie sê dat hulle na porno kyk nie. Hulle trek die streep van onaanvaarbaarheid by geweldadige seks en kinderpornografie.
Die ander rede waarom hulle nie die reëls oortree nie is omdat reg en verkeerd vir hulle `n intrinsieke waarde het. Reg en verkeerd is reg of verkeerd op sigself, maak nie saak of daar `n wet is wat so sê of nie, in teenstelling met minder ontwikkelde siele wat van die wet afhanklik is om vir hulle te sê wat is reg en wat is verkeerd.
Die oumense het dit inbors genoem, inherente goedheid.
Hierdie ouens is so optimisties omtrent die mens dat hulle die hoop koester dat die mens eendag `n regeringlose staat sal betree.
Wat die godsbegrip/godsbeeld betref is jy reg. Ken Wilber en ander ontwikkeling sielkundiges wys ook daarop dat, hoe hoër die vlak van ontwikkeling, hoe meer abstrak word die godsbegrip. Hoe laer die vlak van ontwikkeling, hoe meer bestrawwend, rigied, veroordelend en “Outestamenties” word God voorgestel. Die god waaraan alle menslike eienskappe soos liefde en haat en vergelding en vooroordeel, woede en sagmoedigheid — jy noem dit en hy is dit soort van god, geskape na ons beeld en ons gelykenis. En hy haat seks met `n wrewel!!!
op Augustus 3, 2009 at 7:41 nm Emil
“Naai raak saai” – mensig, hoe lekker lag ek vir daai stelling. Helaas, egter, is ek nog lank nie bevry van die drange van my vlees en vind ek nog min saai in daardie spesifieke aksie 😉
Maar ek is verknog op Piesang se ander stellings! God inderdaad haat seks – die RK se behepyheid daarmee is insiggewend en tekenend van dié wroeging. Is dit moontlik dat só ‘n “losbandigheid” kan lei tot ‘n soort vryheid waarvoor die kerkinstelling as institusie geweldig bevrees is; amper asof hulle houvas om die mens sou kon verkrummel?
Dit is dan so dat porno na ‘n tyd tog wel uiters eentonig raak sodat die behoefte daarna totaal kwyn. Dit is ook so dat so ‘n filmpie soms nodige speserye tot ‘n anders smaaklose gereg kan toevoeg, maar dan ook net vir die eerste 10 minute van die film. Daarna, sou die kok in sy doel slaag, is die porno tuisgemaak 😉
Grappies op ‘n stokkie, hierdie navorsing van Dan is interessant.
op Augustus 3, 2009 at 7:47 nm Andrew
Hi Louwie, ek het eintlik kom inloer om jou inskrywing oor die doostraf te lees maar toe word ek verras met ‘n inskrywing oor pornografie. Hardcore ateïste soos ek kan ‘n orgie he^ met sulke aanloklike inligting wat ons in gelowiges se kele kan in druk.
op Augustus 3, 2009 at 8:27 nm Hans Matthysen
Ek dink ‘n mens stel net jou huisgesin in gevaar wanneer mens met die soort losbandigheid rondgaan. Dit breek huisgesinne op en gesinne ly daaronder. Mens moet nie toelaat, dat mens deur eie begeertes beheer word nie, want dan leef mens op die vlak van diere. Wanneer mens jonk is, is mens ‘n bietjie losbandig en nie almal het die voorreg om volwassenheid te bereik, alvorens ongekende skade veroorsaak is. God haat nie seks nie en seks moet nie mag oor ons hê nie.
op Augustus 4, 2009 at 8:05 vm Louwie
“Tuisgemaakte porno”! uitstekend Emil. Daar is niks so gesond vir `n huwelik soos `n gesonde sekslewe nie.
Wat die kerk betref het ek so bietjie simpatie met hulle. Die groot fout was nog altyd dat hulle alle lidmate oor een kam skeer. Almal is dom, sondig, ongehoorsaam. Daar word geen voorsiening gemaak vir die meer intellektuele, meer ontwikkelde lidmate wat nie meer onder die tiranie van hulle drange leef nie. Tog moet hulle die agtergeblewenis dwing om hulle drifte te beheer en nie hull eie dogters (en seuns en enige iets wat beweeg of stilstaan) verkrag nie.
Ongelukkig is daar meer van diesulkes in die kerk as van die ander, daarom die kerk se streng morele wette. Dit is ongelukkig nodig …… maar nie altyd doeltreffend nie en dit vervreem die denkende mens van die kerk.
Vir die ouens (in Boksburg en Parrabaai en Munsiville? en hulle gesinne) wat leef onder die onbeheersde dwang van hulle luste en begeertes, is porno dodelik gevaarlik.
Andrew, ek werk nog aan die doodstraf ding. Hou moed, dit kom.
op Augustus 17, 2009 at 10:11 nm Hans Matthysen
Ek dink kerke doen goeie werk om mense goeie sedes te leer en wanneer kerkmense oortree, word dit altyd op die “groot klok” gehang. Dieselfde geld nie vir hulle, wat nie kerkmense is nie. Almal sien wat die doen, wat in die “lig” is, maar almal sien nie altyd wat die doen, wat nie in die “lig” is nie. Ek is seker, dat sou daar statestieke gekry kan word, sou die teendeel bewys word, oor jou stelling van kerkmense.
Daar is natuurlik ook die wat hulleself verhoog, om te dink, ander is benede hulle. Voor God is ons almal gelyk.